text: Leitar tú eftir Nudlavirkinum, trýst her
text: #000000
text: Verið góð við hvør annan, og lúgvið minni
  There is a time, there is a place
text: #000001
text: viðmerkingarMest lisnu nudlarnir í 2014 - NUDLAR on Ein gongutúr við sjóvarmálanMest lisnu nudlarnir í 2014 - NUDLAR on Eg havi álit á føroyingumMest lisnu nudlarnir í 2014 - NUDLAR on Søgan um MC-Hár – Fyrstu áriniMest lisnu nudlarnir í 2014 - NUDLAR on Lisbeth er ordiligt fólkMest lisnu nudlarnir í 2014 - NUDLAR on Við Anthony í oyrunum og Agga í huganum
text: #000002
text: Sosialu miðlarnir geva okkum betri politikarar
text: #000004
text: Miðlafrøðingar og samskiftisráðgevar tykjast vera á einum máli um, at sosialu miðlarnir fara at spæla ein stóran leiklut í valstríðunum til fólkatings- og løgtingsvalið. Eg meldi meg upp í kórið og staðfesti, at valið kann vinnast á Facebook. Besta dømi er Barack Obama. Hann brúkti bæði Facebook, Twitter og YouTube í valstríðnum, fór út til fólk og møtti teimum í eygnahædd. Hetta spældi stóran leiklut í hansara valsigri, so sjálvandi kann man vinna valið í Føroyum eisini. Men upp aftur lættari kann valið tapast á Facebook.
text: #000005
text: Eg eri tó sannførdur um, at sosialu miðlarnir í øllum førum geva okkum betri politikarar.
text: #000006
text: Eitt er heilt greitt, Facebook hevur broytt politiska kjakið. Fyrr kundi tú hava eina politiska fasadu, tú skuldi duga eitt slag av retorikki og at tosa við poilitiska journalistin. Tú visti nøkulunda, hvørjar sjey spurningar, tú skuldi svara, og tú hevði svarini klár. Nú koma spurningarnir frá øllum síðum, og hevur tú ikki svarað innan fyri ein tíma, so fara fólk at ivast í, um tú yvirhøvur hevur eitt svar.
  Facebook krevur eisini, at tú ert reellur, tí loypur tú útí, uttan at hava grund í tínum máli, so verður tú krossfestur av alsamt fleiri kritiskum eygleiðarum.
text: #000007
text: Tað eru nú trý ár síðan, at val var í Føroyum. Til býráðsvalið 2008 var táverandi býráðspolitikarin og fyrrverandi borgarstjórin, Leivur Hansen, virkin í sosialum miðlum, og hann kláraði seg faktiskt heilt væl, hóast hetta fall hann á valinum. Men trý ár eru liðin, og heimurin er broyttur. Nógv fleiri brúkarar og nógv størri partur av almenna kjakinum eru flutt inn á Facebook, og stóru tíðindasíðurnar geva møguleika til at deila tíðindi á Facebook. Dugir man at brúka hesar møguleikar, so kann man meiri enn so rudda sær veg inn á Ting.
text: #000008
text: Men valið kann eisini tapast á Facebook
text: #000009
text: Tað er heldur eingin ivi um, at valið eisini kann tapast á Facebook. Ert tú Ikki sterkur, so verður tú grillaður livandi, tí tú kanst ikki longur koma við ógrundaðum pástandum. Tí fara tey, sum retoriskt eru illa fyri, og tey, sum ikki hava neyðugu vitanina og evnini, at tapa. Í einum kjaki, har stutt er millum svarini, og ágangurin kann gerast øgiligur, mást tú vera hvassur, sakligur og vitugur fyri ikki at standa eftir við verri trúvirði.
text: #000010
text: Umframt at politikarar eru á Facebook, so eru eisini sera nógv politiskt áhugað virkin á síðuni. Hesi hava nú møguleika at stuðla sínum valevnum, umframt at stríðast ímóti móti valevnum, ið umboða aðrar flokkar. Eitt nú við at seta spurnartekin við trúvirðið, breiða út lygisøgur og við at fara eftir valevnum, ið eru retoriskt illa fyri, ella sum ikki hava fullkomið innlit í politisku mál síni. Somuleiðis er nú sera lætt at vísa á tingviðgerðir og atkvøðugreiðslur, har verandi politikararar ikki hava livað upp til lyfti síni. Hetta setur stór krøv til okkara politikarar, ið verða trykkroyndir áðrenn valið. Hetta eigur at geva okkum betri politikarar.
text: #000011
text: Kunnu koma inn uttan Facebook
text: #000012
text: Tey stóru kunnu klára seg uttan Facebook, tí tey sleppa framat í Degi og viku, valsendingum og øðrum traditionellum miðlum, umframt at tey hava uppbakning frammanundan. Men tey kunnu missa atkvøður, um tey ordiliga dumma seg á Facebook, ella um tey heilt halda seg burtur, tí teirra lesarabrøv, politisku útsagnir og atburður verða eisini viðgjørd á Facebook.
text: #000013
text: Tað fer at krevja nógv at vinna á Facebook, tí øll fara at rópa hart, og tá er ringt at verða hoyrdur. Hetta fer at krevja góð retorisk evni og stórt innlit í miðilin, og hvussu hann verður brúktur.
  Samanumtikið er politiska samskiftið í valstríðnum flutt frá monologi og stirvnum dialogi til live-dialog, har tú mást vera skarpur politiskt og retoriskt.
  Hetta verður samstundis eitt sera persónligt val, har floksdissiplinin kann fara av lagi, av tí at øll skulu og sleppa at svara fyri seg.
  Tað verður stuttligt at síggja.
text: #000014
text: Vallyfti og politiskar útsagnir á internetinum vera hangandi í leitimaskinum, bloggum og í sosialu miðlunum. Hetta bindir politikarar á ein hátt, ið vit ikki sóu áður. T.d. síggja vit javnan politisk mótstøðufólk leggja leinkir til gomul videobrot og útsagnir, ið eru í andsøgn við verandi støðuna hjá politikarum. Hetta skaðar trúvirði hjá viðkomandi politikara. Vandi er fyri, at veljarin spyr, hví hann skal trúgva honum nú, tá hann ikki helt tað, ið hann lovaði seinast.
text: #000015
text: Í tíðini áðrenn sosialu miðlarnir, var tað bert hendinga ferð onkur journalistur, ið kannaði seg fram til eitt gamalt lesarabræv ella klipp úr Degi og viku og konfronteraði politikaran við brotin lyfti. Nú er allur heimurin eitt stórt researchlið.
text: #000016
text: Andsagnir og brotin lyfti, ið vera víst fram á sosialu miðlunum, finna eisini veg inn í siðbundnu miðlarnar, og ávirka sostatt víðari enn bert á t.d. Facebook.
text: #000017
text: Tað er ikki víst, at tað, at gera sítt besta, er nóg gott á sosialu miðlunum. Ein tann sterkasti eginleikin hjá hesum miðlum er ferð. Tað er altíð lætt at reagera skjótt, og ert tú snarsintur, ella kanska ikki so væl fyri retoriskt, kann tað gerast sera óheppið, um tú leggur okkurt út í einari kvikari vending.
text: #000018
text: Tað er so lætt at skriva okkurt á Facebook, men ringt at taka tað aftur. Hetta hava longu fleiri politikarar verið noyddir at ásanna, bæði her heima og úti í heimi. Í USA var herfyri eitt dømi um ein politikara, ið stutt sagt gjørdi karaktersjálvmorð via Twitter, tá hann, antin av óvart ella í ovfarakæti, deildi fúlar myndir av sær sjálvum við konufólk.
text: #000019
text: Vit hava sæð dømi um politikarar, ið royna at stýra kjakinum á Facebook, eitt nú við at strika kjakinnlegg og brúkarar tá teir eru í trongum skóm. Hetta kann bara skaða trúvirðið hjá viðkomandi politikara. Hví skal nakar velja ein, ið ræðist mótstøðu og ikki hevur svar uppá spurningar?
text: #000020
text: Tú kanst ikki velja at ferðast í sosiala miðlaheiminum og so bert góðtaka monolog og vinaligan dialog. Tí so meldar tú teg úr kjakinum. Politiskt kjak er sjáldan vinaligt, og tað skal nokk halda fram hóast tú ikki luttekur í tí longur, og tað at tú meldar teg út, fær títt trúvirði at minka. At luttaka uttan at vilja luttaka eftir vanligum spælireglum er ikki reelt. Um tú roynir at gera tínar egnu reglur, kann hetta skaða teg í síðsta enda.
text: #000021
text: Leave a Reply Cancel reply
text: #000022
text: Your email address will not be published. Required fields are marked *
text: #000023